vonalcimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/ 21386/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. november 27-ei rendes nyilvános ülésére**

**Tárgy:** A Hévízi Polgármesteri Hivatal belső szervezeti tagozódásának, létszámának, munkarendjének és ügyfélfogadási rendjének meghatározása.

**Az előterjesztő:** Naszádos Péter polgármester

**Készítette:** dr. Tüske Róbert jegyző

**Megtárgyalta:** Pénzügyi, Városfejlesztési és Ügyrendi Bizottság

Oktatási, Sport és Szociális Bizottság

Turizmus, Kultúra és Civilek Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter Hévíz Város polgármestere

helyettesítési jogkörében eljárva

                                                                                               Dr. Keserű Áron

                                                                                       Hévíz Város alpolgármestere

**1.**

**Tárgy és tényállás ismertetése**

Tisztelt Képviselő-testület!

A Képviselő-testület a jegyző javaslatára a polgármester előterjesztésére az alakuló ülés óta több alkalommal módosította a Hévízi Polgármesteri Hivatal szervezeti és működési szabályzatát

A polgármesteri hivatal működésének – mint minden költségvetési szerv működésének - alapvető dokumentuma a szervezeti és működési szabályzat (a továbbiakban: SzMSz).

Az SzMSz megalkotásának célja, hogy az alapító okirat rendelkezéseinek megfelelően meghatározásra kerüljön a hivatal szervezeti és működési rendje. A változó elvárások és szervezési igények gyors reagálást igényelnek, ezért került sor az említett módosításokra.

Az SzMSz létrehozásának és elfogadásának jogszabályi alapjait és kereteit a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), az államháztartásról szóló 2011. évi CXCV. törvény (a továbbiakban: Áht.) és az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) határozza meg.

Az Mötv. 84. § (1) bekezdése alapján:

*„(1) A helyi önkormányzat képviselő-testülete az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására polgármesteri hivatalt vagy közös önkormányzati hivatalt hoz létre. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.”*

Az Mötv. 67. §(1) bekezdése alapján a polgármester

*a)* a képviselő-testület döntései szerint és saját hatáskörében irányítja a polgármesteri hivatalt, a közös önkormányzati hivatalt;

*b)* a jegyző javaslatainak figyelembevételével meghatározza a polgármesteri hivatalnak, a közös önkormányzati hivatalnak feladatait az önkormányzat munkájának a szervezésében, a döntések előkészítésében és végrehajtásában;

*c)* dönt a jogszabály által hatáskörébe utalt államigazgatási ügyekben, hatósági hatáskörökben, egyes hatásköreinek gyakorlását átruházhatja az alpolgármesterre, a jegyzőre, a polgármesteri hivatal, a közös önkormányzati hivatal ügyintézőjére;

*d)* a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.

Az Áht. 9. § *b)* pontja szerint, ha törvény eltérően nem rendelkezik, a költségvetési szerv irányítása a költségvetési szerv szervezeti és működési szabályzatának jóváhagyására is kiterjed.

Azonban a fenti főszabálytól eltérő, kivételes rendelkezést fogalmaz meg az Áht. 9/A. § (1) bekezdése azzal, hogy a törvény vagy kormányrendelet eltérő rendelkezésének hiányában az irányító szervnek címzett irányítási hatáskört az irányító szerv vezetője gyakorolja. Az irányítószerv, a képviselő-testület vezetőjének, az elnöke, a polgármester minősül.

Összevetve az Mötv. és Áht. hivatkozott fenti rendelkezéseit, mivel az Mötv. 67. § (1) bekezdés *d)* pontja – mint törvényi eltérő rendelkezés – azt rögzíti, hogy a jegyző javaslatára a polgármester által benyújtott előterjesztés alapján a képviselő-testület hagyja jóvá a hivatal belső szervezeti tagozódását, létszámát, munkarendjét, és ügyfélfogadási rendjét, így az erre vonatkozó határozatot előterjesztem.

A jogalkotásról szóló 2010. évi CXXX. törvény (a továbbiakban: Jat.) 23. § (2) bekezdése alapján normatív határozatban szabályozhatja a helyi önkormányzat képviselő-testülete a saját és az általa irányított szervek tevékenységét és cselekvési programját, valamint az általa irányított szervek szervezetét és működését.

Az SZMSZ tervezetének előkészítése a fenti keretszabályok meghatározását követően a jegyző, jóváhagyása pedig mivel az Mötv. a költségvetési szerv szervezeti és működési szabályzatának jóváhagyását nem utalja a képviselő-testület hatáskörébe, a polgármester, mint az irányító szerv vezetőjének jogköre.

A költségvetési szerv szervezeti és működési szabályzatának megjelenési formája normatív utasítás.

A Jat. 23. § (4) bekezdés *j)* pontja alapján normatív utasításban szabályozhatja a polgármester és a jegyző a vezetése, az irányítása vagy a felügyelete alá tartozó szervek szervezetét és működését, valamint tevékenységét.

Fentiek alapján javaslom, hogy a képviselő-testület normatív határozatban határozza meg a Hévízi Polgármesteri Hivatal 2026. január 1-től hatályos hivatal belső szervezeti tagozódását, létszámát, munkarendjét és ügyfélfogadási rendjét.

A döntés meghozatalával a polgármesteri hivatal belső szervezeti felépítése, létszáma, munka- és ügyfélfogadási rendje nem változik a jelenleg hatályos szabályozással fogunk tovább működni 2026-ban is.

Kérem a Tisztelt Képiviselő-testületet az előterjesztés megvitatására és határozati javaslat elfogadására. A döntés egyszerű szótöbbséget igényel.

**2.**

**HATÁROZATI JAVASLAT**

**Normatív határozat címe:** a Hévízi Polgármesteri Hivatal belső szervezeti tagozódásának, létszámának, munkarendjének és ügyfélfogadási rendjének meghatározása.

1. Hévíz Város Önkormányzat Képviselő-testülete az Mötv. 67. § (1) bekezdés *d)* pontja alapján a Hévízi Polgármesteri Hivatal belső szervezeti tagozódását, létszámát, munkarendjét és ügyfélfogadási rendjét az alábbiak szerint határozza meg:

I.

A polgármesteri hivatal belső szervezeti tagozódása:

*a)* a polgármesteri hivatal vezetője a jegyző.

*b)* a polgármesteri hivatal belső szervezeti egységei az osztályok:

*ba)* Önkormányzati Osztály,

*bb)* Hatósági Osztály,

*bc)* Közgazdasági Osztály, (mint gazdasági szervezet),

*bd)* Városfejlesztési Osztály.

II.

A polgármesteri hivatal létszáma: 30 fő.

III.

A polgármesteri hivatal munkarendjehétfőtől-csütörtökig: 7:30–16:00 óráig, pénteken: 7:30–13:30 óráig tart. Adóellenőrzés, közterület-felügyelet, informatikai feladat-ellátás során a munkarend jegyzői döntésre hétfőtől-vasárnapig: 8:00–20:00 óráig tart. A 30 perc munkaközi szünetet 11:30 és 13:00 óra közötti időtartamban lehet igénybe venni. A jegyző esetenként az itt foglaltaktól eltérő munkarendet is megállapíthat. A Képviselő-testület által elrendelt igazgatási szünet időtartama alatt az ügyfélfogadási rend ettől eltérő, azt a jegyző állapítja meg.

IV.

*a)* A polgármesteri hivatal ügyfélfogadási rendje:

*aa)* hétfő 8:00–11:00 óráig,

*ab)* kedd: nincs ügyfélfogadás,

*ac)* szerda: 8:00–11:00 óráig és 13:00–15:45 óráig,

*ad)* csütörtök: 8:00–11:00 óráig,

*ae)* péntek: 8:00–11:00 óráig tart.

*b)* A jegyző minden hónap utolsó szerdai napján 8:00–11:00 óráig tart ügyfélfogadást. Az osztályvezetők minden szerdai napon 8:00–11:00 óráig tartanak ügyfélfogadást.

*c)* A jegyző az ügyfélfogadási rendet eseti jelleggel az időszakosan jelentkező nagyobb ügyfélforgalmi igények kielégítésére, akár a teljes hivatali szervezetre, akár annak osztályára, munkakörére vonatkozóan:

*ca)* meghosszabbított időtartamban is megállapíthatja;

*cb)* e határozatban foglaltaktól eltérően is meghatározhatja, időlegesen szüneteltetheti,

*cc)* vagy egyes belső szervezeti egységekre korlátozhatja.

2. A Képviselő-testület felhatalmazza a jegyzőt, hogy az 1. pont alapján a Hévízi Polgármesteri Hivatal Szervezeti és Működési Szabályzatát készítse el, és jóváhagyásra terjessze a polgármester elé.

3. A határozat 2026. január 1-jén lép hatályba.

Felelős: dr. Tüske Róbert jegyző.

Határidő: 2026. január 1.

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Tüske Róbert | jegyző  törvényességi felülvizsgálat |  |  |